:: আরোগ্য সন্ধান :: কবিতা :: মিলনসাগর ::Arogya Sandhan :: Poetry :: Milansagar ::
আরোগ্য সন্ধান - একটি সম্পূর্ণ স্বেচ্ছাসেবী সমাজকল্যাণমূলক দাতব্য প্রতিষ্ঠান। প্রতিষ্ঠানটি ও তাঁদের
চিকিত্সা কেন্দ্র, দক্ষিণ কলকাতার সন্তোষপুরের ২ রামকৃষ্ণ সরণি, ইস্টার্ন পার্ক এ অবস্থিত। ২০০৮ এর
কলকাতা বইমেলায় তাঁরা প্রকাশিত করেন স্বাস্থ্য সচেতনতামূলক ছড়া ও ছবির বই “সুস্থ থাকুন সহজে”।
২৯জন উপদেষ্টা, ৭২জন সহযোগী সদস্য, ৬২জন মূল সদস্য, ৭৭জন মাসিক দাতা ও অগণিত সমাজসেবী,
চিকিত্সক এবং শুভাকাঙ্খী দাতাদের নিয়ে আরোগ্য সন্ধান পরিবার।
কোনো রকম সরকারী এবং বৈদেশিক সাহায্য ছাড়াই সাধারণের স্বেচ্ছাসেবা ও দান এবং শিল্পীমহলের
বদান্যতার ভিত্তিতে সাধারণ ও আর্ত মানুষকে  চিকিত্সা প্রদান করাই এই সংস্থার উদ্দেশ্য। সকল প্রকার
দান আয়কর আইনের ৮০জি ধারায় করমুক্ত।
প্রতিষ্ঠানটি শুরু হয় ২ নভেম্বর ১৯৯৮ তারিখে। তাঁদের কর্মযজ্ঞের মধ্যে রয়েছে ১৮ই জানুয়ারী ১৯৯৯ থেকে
শুরু করে ছয়শোরও বেশী চিকিত্সা শিবির সফলতার সঙ্গে অনুষ্ঠিত করতে পারা। ১৫ই মে ২০০৫ সালে
প্রতিষ্টিত হয় তাঁদের শিশু ও মাতৃসেবা হাসপাতাল (১ম পর্ব)
সংস্থার সাধারণ সম্পাদক শ্রী নিরঞ্জন বিশ্বাস আমাদের জানিয়েছেন যে তাঁরা মনে করেন স্বাস্থ্য সচেতনতাই
স্বাস্থ্যোজ্জ্বল সমাজ গড়ার মূল চাবিকাঠি। বাল্যাবস্থায় স্বাস্থ্য সচেতনতার মূল মন্ত্রগুলি শরীরে মজ্জায়
ঢুকিয়ে দিতে পারলে ফল হবে সুদূরপ্রসারী। সেই কারণে অন্তত ৫০জন সদস্য ও শুভানুধ্যায়ী মিলে প্রায় তিন
বছর সময় ধরে পাঁচশোর বেশী ছড়া রচনা করেন। সেগুলো ঝাড়াই বাছাই করার পর মাজা-ঘষা করে
আরও প্রাণবন্ত করার জন্য প্রখ্যাত ছড়াকার ও কবি অমিতাভ চৌধুরীর শরণাপন্ন হন। তিনি কাজটি সাদরে
গ্রহণ করেন এবং সুসপন্ন করেন। এরপর প্রখ্যাত কার্টুনিস্ট শিল্পী দেবাশিস দেব প্রত্যেকটি ছড়া সহজে
বোধগম্য করার জন্য ছবি (কার্টুন) এঁকে দেন। বইটি প্রকাশনার অর্থ সাহায্য করেন মানবদরদী তথা
সমাজসেবায় ব্রতী UCO Bank এর অফিসার সংঘটন AIUCBOF। এই দীর্ঘ প্রক্রিয়ার পরে প্রকাশিত হয় ছড়া
ও ছবির বই “সুস্থ থাকুন সহজে”।
আমরা মিলনসাগরে   ছড়ার বইটি হাতে পেয়ে ছড়াগুলি মিলনসাগরে তোলা মনস্থির করি।
সেইমত আরোগ্য সন্ধানের সাধারণ সম্পাদক শ্রী নিরঞ্জন বিশ্বাস মহাশয়কে অনুরোধ করি আমাদের এই
ছড়াগুলো তুলবার অনুমতি দেবার জন্য। আমরা তাঁর কাছে কৃতজ্ঞ তিনি আমাদের সেই অনুমতি দিয়েছেন।
যোগাযোগ
ঠিকানা – আরোগ্য সন্ধান, ২ রামকৃষ্ণ সরণি, ইস্টার্ন পার্ক, কলকাতা ৭০০০৭৫।
দূরভাষ – ৯১৩৩২৪১৬১৪৬৫, ৯১৩৩২৪১৬৫৭২৫
চলভাষ – সাধারণ সম্পাদক শ্রী নিরঞ্জন বিশ্বাস ৯১৯৩৩১০৩১৬৫০
ওয়েবসাইট - www.arogyasandhan.org
মিলনসাগরে আরোগ্য সন্ধানের ছড়ার মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২৮.৩.২০১৪
...